CELEX: 21999D0182
Language: hr
Date: 1999-12-17 00:00:00
Title: Odluka Zajedničkog odbora EGP-a br. 182/1999 od 17. prosinca 1999. o izmjeni Priloga XIII. (Promet) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               129
            
         21999D0182
   
               L 074/10
            
            
               SLUŽBENI LIST EUROPSKE UNIJE
            
            
               17.12.1999.
            
         
      ODLUKA ZAJEDNIČKOG ODBORA EGP-a
   br. 182/1999
   od 17. prosinca 1999.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Odluka Vijeća EGP-a br. 1/95 od 10. ožujka 1995. o stupanju na snagu Sporazuma o Europskom gospodarskom prostoru za Kneževinu Lihtenštajn (1) predviđa da Lihtenštajn mora provesti akte spomenute u poglavlju VI. (Civilno zrakoplovstvo) Priloga XIII. Sporazumu od 1. siječnja 2000., koji podliježe reviziji Zajedničkog odbora EGP-a tijekom 1999.
            
         
               (2)
            
            
               Revizijom koju je proveo Zajednički odbor EGP-a u skladu s poglavljem VI., Civilno zrakoplovstvo, Priloga XIII. Sporazumu zaključeno je da se posebne okolnosti u Lihtenštajnu koje opravdavaju prijelazno razdoblje nisu promijenile.
            
         
               (3)
            
            
               Potrebno je produžiti prijelazno razdoblje po toj osnovi do 1. siječnja 2002.,
            
         ODLUČIO JE:
   Članak 1.
   Tekst u poglavlju VI., Civilno zrakoplovstvo, Priloga XIII. Sporazumu, između naslova poglavlja i potpoglavlja „(I) Pravila tržišnog natjecanja” zamjenjuje se sljedećim:
   
      „Lihtenštajn provodi odredbe akata koji se odnose na potpoglavlja od ii. do vi. od 1. siječnja 2002., podložno reviziji Zajedničkog odbora EGP-a tijekom 2001.”
   
   Članak 2.
   Ova Odluka stupa na snagu 1. siječnja 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 17. prosinca 1999.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 86, 20.4.1995., str. 58.